
ELŐTERJESZTÉS
MÉLYKÚT VÁROS ÖNKORMÁNYZAT KÉPVISELŐ-TESTÜLETÉNEK
2026. június 30. napján tartandó ülésére.

[bookmark: _Hlk45193095]Tárgy: Beszámoló a Felső-Bácska Regionális Szilárd Hulladéklerakó Önkormányzati Társulás 2025. évi működéséről.

Az előterjesztést készítette: 	Dr. Vörös-Börcsök Tímea jegyző
Az előterjesztés készítésében közreműködött: Felső-Bácskai Regionális Szilárd Hulladéklerakó Önkormányzati Társulás 

Melléklet: 1 db
· Beszámoló a Felső-Bácskai Regionális Szilárd Hulladéklerakó Önkormányzati Társulás 2025. évi tevékenységéről.


Döntési javaslatok száma: 1 db

Véleményezi: Pénzügyi és Gazdasági Bizottság

A határozati-javaslat elfogadásához egyszerű többség szükséges.

Törvényességi észrevételem nincs.



Dr. Vörös-Börcsök Tímea 
                 jegyző

Tisztelt Képviselő-testület!

A térségi hulladékgazdálkodási feladatok hatékony ellátása érdekében Mélykút Nagyközség Önkormányzat Képviselő-testülete 1999-ben döntött a Felső-Bácskai Regionális Szilárd Hulladéklerakó Önkormányzati Társulásba (továbbiakban: Társulás) történő belépésről.

A Magyarország helyi önkormányzatairól szóló 2011. évi CLXXXIX. törvény 93. §- ának 14. pontja kimondja, hogy a társulási megállapodás tartalmazza a társulás működéséről évente legalább egy alkalommal történő beszámolási kötelezettséget. A Társulási Megállapodás II. fejezetének 10. pontja rendelkezik arról, hogy a társulási tanács tagjai legalább évente egyszer beszámolnak a képviselő-testületüknek a társulási tanácsban végzett tevékenységükről.

Dr. Élő Ferenc, a Vaskúti Közös Önkormányzati Hivatal jegyzője – a Társulás Társulási Tanácsa üléseinek napirendi pontjai keretében - 2026. február 4. napján megküldte az önkormányzat részére a Társulás Társulási Tanácsa 2025. évi tevékenységéről szóló beszámolóját, illetve 2026. május 23. napján a Társulás 2025. évi gazdálkodásáról szóló éves beszámolóját, melyeket alapul véve a Társulás 2025. évi működéséről szóló beszámolóját – fenti beszámolási kötelezettségemnek eleget téve - az előterjesztés melléklete szerinti tartalommal terjesztek a T. Képviselő-testület elé.

Kérem a T. Képviselő-testületet a határozati-javaslat elfogadására!

Mélykút, 2026. június 11.



        						    		  Kovács Tamás
                                                                             		   polgármester





HATÁROZATI-JAVASLAT

………/2026.(VI.30.) Kt. számú                                               HATÁROZAT
Beszámoló a Felső-Bácskai Regionális Szilárd Hulladéklerakó Önkormányzati Társulás 2025. évi működéséről.

Mélykút Város Önkormányzat Képviselő-testülete a Felső-Bácskai Regionális Szilárd Hulladéklerakó Önkormányzati Társulás 2025. évi működéséről szóló beszámolóját elfogadja.

Felelős: Kovács Tamás polgármester
Határidő: 2026. július 15. (határozat megküldésére)
















Beszámoló a Felső-Bácskai Regionális Szilárd Hulladéklerakó Önkormányzati Társulás 
2025. évi működéséről.

I.

Önkéntes és szabad elhatározásából a Magyarország helyi önkormányzatairól szóló 2011. évi CLXXXIX. törvény 146.§ (1)  bekezdésben előírt kötelezettségüknek megfelelően és a területfejlesztésről és a területrendezésről szóló 1996. évi XXI. törvény 10.§.(1) bekezdésében kapott felhatalmazás alapján egyes önkormányzati feladataik ellátására, azaz a települések  összehangolt fejlesztése, közös területfejlesztési programok megalkotása, a fejlesztések megvalósítása céljából, valamint szakmai és társadalmi érdekeik egységes képviseletére, határozatlan időtartamra – egyenjogúságuk tiszteletben tartásával -  a kölcsönös előnyök és az arányos teherviselés alapján 1999. június 29-én 33 település – 3 város (Baja, Bácsalmás, Mélykút) és 30 község – részvételével létrejött az önállóan működő és gazdálkodó Felső-Bácskai Regionális Szilárd Hulladéklerakó Önkormányzati Társulás, mint jogi társulás. 

A Felső-Bácskai Regionális Szilárd Hulladéklerakó Önkormányzati Társulás Társulási Tanácsa 2025. évben három alkalommal ülésezett. 

2025. február 14-ei Társulási Tanácsi ülés döntései:

Megválasztásra került a Társulási Tanács elnöke és alelnöke.
Elfogadásra került a Társulási Tanács 2024. évre vonatkozó tevékenységi beszámolója.
Elfogadásra került a Társulás 2024. évi költségvetésének módosítása és a 2025. évi költségvetése. 
Elfogadásra került a Társulás 2025. évi belső ellenőrzési terve.

[bookmark: _Hlk221088420]2025. május 30-ai Társulási Tanácsi ülés döntései:

Elfogadásra került a Társulás 2024. évi gazdálkodásáról szóló zárszámadása, az éves beszámolója.
Módosításra került a Társulás 2025. évi költségvetése.
Elfogadásra került a Társulás 2024. évi belső ellenőrzési jelentése.
Megbízási díjban részesült az elnök és az alelnök.
2025. november 28-ai Társulási Tanácsi ülés döntései:

Módosításra került a Társulás 2025. évi költségvetése.
Elfogadásra került a Társulás 2026. évi belső ellenőrzési terve.

II.

A társulás 2025. évi költségvetésének főösszege 41.993.786.-Ft. 

A Társulás éves költségvetésének részletes bemutatása 

Kiadások: 
Személyi jellegű kiadások: A módosított előirányzathoz képest, mely 3.295.543 Ft összeg volt, az év végén 3.295.543 Ft-ban teljesült, mely 100 %-os teljesülést mutat. 
Munkaadókat terhelő járulékok: A módosított előirányzathoz képest, mely 300.907 Ft összeg volt, az év végén 300.907 Ft összegben teljesült, mely 100 %-os teljesülést mutat. 
Dologi kiadások: A módosított előirányzathoz képest, mely 4.381.304 Ft összeg volt, az év végén 4.381.304 Ft összegben teljesült, mely 100 %-os teljesülést mutat. 
Egyéb működési célú kiadások: A módosított előirányzathoz képest, mely 732.047 összeg volt, az év végén 732.047 Ft összegben teljesült, mely 100 %-os teljesülést mutat. 

Bevételek: 
Működési célú támogatások államháztartáson belülről: Egyéb működési célú támogatások bevételének összege 732.047 Ft volt. 
Működési bevételek: A működési bevételek összege 12.892.576 Ft volt. 
Előző évi maradvány igénybevétele: Az előző évi maradvány igénybevétele 28.369.163 Ft összeg volt. 

A Társulási Tanács a Társulás a 2025. évi költségvetés végrehajtásáról szóló zárszámadás költségvetési bevételi és kiadási főösszegét, valamint maradványát 
41.993.786 Ft bevétellel 
8.709.801 Ft kiadással 
33.283.985 Ft maradvánnyal jóváhagyta.

